2015. gada 8. septembrī Noteikumi Nr. 508

Rīgā (prot. Nr. 45  1. §)

**Grozījumi Ministru kabineta 2013.  gada 2. aprīļa noteikumos Nr. 181 "Norvēģijas finanšu instrumenta 2009.–2014. gada perioda programmas "Inovācijas "zaļās" ražošanas jomā" īstenošanas kārtība"**

Izdoti saskaņā ar

Eiropas Ekonomikas zonas

finanšu instrumenta un

Norvēģijas finanšu instrumenta

2009.–2014. gada perioda vadības

likuma 9. panta pirmo daļu,

15. panta 5., 6. un 7. punktu

Izdarīt Ministru kabineta 2013. gada 2. aprīļa noteikumos Nr. 181 "Norvēģijas finanšu instrumenta 2009.–2014. gada perioda programmas "Inovācijas "zaļās" ražošanas jomā" īstenošanas kārtība" (Latvijas Vēstnesis, 2013, 78., 183. nr.; 2014, 94. nr.; 2015, 35. nr.) šādus grozījumus:

1. Izteikt 5.1., 5.2., 5.3., 5.4. apakšpunktu un 5.5. apakšpunkta ievaddaļu šādā redakcijā:

"5.1. iepriekš noteiktā projekta finansējums EUR 1 982 279;

5.2. neliela apjoma grantu shēmas finansējums EUR 2 517 333;

5.3. atklāta konkursa finansējums EUR 6 998 095;

5.4. programmas divpusējās sadarbības fonda finansējums EUR 294 000;

5.5. līdzekļu programmas vadībai finansējums EUR 794 960 šādām attiecināmo programmas vadības izmaksu pozīcijām:".

2. Izteikt 6. punktu šādā redakcijā:

"6. Finansējumu starp programmas daļām var mainīt, ja kādā no tās daļām veidojas finansējuma atlikums. Veicot finansējuma pārdali, šo noteikumu 5.2. un 5.5. apakšpunktā minēto finansējuma apmēru palielināt nedrīkst, izņemot gadījumu, ja programmas līgumā ir noteikts citādi."

3. Papildināt noteikumus ar 20.1 punktu šādā redakcijā:

"20.1 *De minimis* atbalsta pretendents un atbalsta sniedzējs datus par *de minimis* atbalsta shēmu glabā 10 fiskālos gadus, sākot no dienas, kurā saskaņā ar konkrēto atbalsta shēmu piešķirts pēdējais individuālais atbalsts."

4. Izteikt 91. punktu šādā redakcijā:

"91. Iepriekš noteiktā projekta īstenošanu uzsāk pēc projekta līguma noslēgšanas un projektu īsteno līdz 2016. gada 30. aprīlim. Iepriekš noteiktā projekta īstenošanas termiņu var pagarināt līdz 2017. gada 30. aprīlim, ja saņemts attiecīgs donorvalsts lēmums."

5. Izteikt 105. punktu šādā redakcijā:

"105.Pirmsinkubācijas fonda darbības mērķis ir veicināt jaunu komercdarbības aktivitāšu uzsākšanu, sniedzot atbalstu fiziskām personām un komersantiem biznesa idejas izstrādei un sākotnējai pārbaudei šo noteikumu 2. punktā minētajās jomās, lai nodrošinātu komercdarbības ideju plūsmu neliela apjoma grantu shēmas atbalstam un veicinātu komercdarbības pieaugumu. Pēc neliela apjoma grantu shēmas pēdējās kārtas projektu iesniegumu apstiprināšanas iepriekš noteiktā projekta līdzfinansējuma saņēmējs turpina sniegt pirmsinkubācijas atbalstu, līdz pirmsinkubācijas fondā ir pieejams finansējums."

6. Izteikt 112.4 punktu šādā redakcijā:

"112.4 Inkubācijas atbalsta saņēmēja minimālais atbalsta saņemšanas ilgums ir trīs mēneši, maksimālais – 24 mēneši, bet ne ilgāk kā līdz 2016. gada 30. aprīlim, izņemot šo noteikumu 127. punktā noteikto gadījumu. Ja inkubācijas pakalpojumu saņemšanas termiņš tiek pagarināts, var palielināt inkubācijas fonda atbalstu vienam atbalsta saņēmējam, nepārsniedzot šo noteikumu 112.3 punktā minēto maksimāli pieļaujamo atbalsta apmēru."

7.  Izteikt 121.12. apakšpunktu šādā redakcijā:

"121.12. atlīdzības izmaksas projekta īstenotāja vadības personālam ne vairāk kā EUR 2134, kā arī darba devēja un darba ņēmēja valsts sociālās apdrošināšanas obligātie maksājumi un ienākumu nodokļa maksājumi katru mēnesi vienam projekta īstenotājam ne ilgāk kā 12 kalendāra mēnešus neliela apjoma grantu shēmas projekta īstenošanas periodā. Ja inkubācijas pakalpojumu saņemšanas termiņš tiek pagarināts, atlīdzības izmaksas termiņu esošā projekta atlīdzības budžeta ietvaros var pagarināt, nepārsniedzot 12 kalendāra mēnešus."

8. Izteikt 127. punktu šādā redakcijā:

"127. Neliela apjoma grantu shēmas projekta īstenošanas minimālais termiņš ir trīs mēneši, maksimālais – 24 mēneši, bet ne ilgāk kā līdz 2016. gada 30. aprīlim. Neliela apjoma grantu shēmas projekta īstenošanas termiņu var pagarināt līdz 2017. gada 30. aprīlim, ja saņemts attiecīgs donorvalsts lēmums un neliela apjoma grantu shēmas projekta līgums ir noslēgts līdz 2015. gada 15. septembrim."

9. Papildināt noteikumus ar 127.1 punktu šādā redakcijā:

"127.1Vienlaikus ar donorvalsts lēmumu par projektu īstenošanas termiņa pagarināšanu var pagarināt inkubācijas pakalpojuma sniegšanas termiņu."

10. Svītrot 173. punktu.

11. Izteikt 179.2punktu šādā redakcijā:

"179.2 Ja kāds no projektu iesniedzējiem, kuru projekta iesniegums ir apstiprināts vai apstiprināts ar nosacījumu, neizpilda nosacījumus vai atsakās parakstīt projekta līgumu vai arī neliela apjoma grantu shēmas ietvaros ir pieejams papildu finansējums, aģentūra pārvērtē projektu iesniegumu rezerves sarakstu un, ja kāds projekts atbilst šo noteikumu 7. pielikuma IV nodaļas "Finansējuma piešķiršanas kritērijs" kritērijam, pieņem lēmumu par projekta iesnieguma apstiprināšanu vai apstiprināšanu ar nosacījumu. Aģentūra minēto lēmumu pieņem un atzinumu par projekta iesniedzēja iesniegtās informācijas atbilstību nosacījumiem, kas ietverti lēmumā par projekta iesnieguma apstiprināšanu ar nosacījumu, paraksta līdz 2015. gada 30. septembrim."

Ministru prezidente Laimdota Straujuma

Ekonomikas ministre Dana Reizniece-Ozola